**Iepirkuma komisijas 2018.gada 16.februāra komisijas sēdē sniegtā**

**atbilde uz uzdoto jautājumu par**

**atklāta konkursa “Nieru aizstājterapijas nodrošinājuma preču piegāde”,**

**ID Nr. PSKUS 2018/1, nolikumu**

**Jautājums:**

Lūdzam apstiprināt, vai no nolikuma 3.5.1.punkta formulējuma "Pretendents, iesniedzot tehnisko piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, iesniedz piedāvājumu uz attiecīgo/-ām iepirkuma priekšmeta pozīciju/-ām, aizpildot attiecīgas Microsoft Excel/Word formas šūnas" izriet, ka piedāvājumu var iesniegt par vienu, dažām vai visām iepirkuma priekšmeta pozīcijām, pēc piegādātāja izvēles?

**Atbilde:**

Nolikuma 3.5.1. punkts nosaka, ka pretendents, iesniedzot tehnisko piedāvājumu atbilstoši EIS e-konkursu apakšsistēmā Atklāta konkursa sadaļā publicētajām veidlapām, iesniedz piedāvājumu uz attiecīgo/-ām iepirkuma priekšmeta pozīciju/-ām, aizpildot attiecīgas Microsoft Excel/Word formas šūnas, apliecina piedāvātās Preces atbilstību tehniskajā specifikācijā noteiktajām prasībām, apstiprina tās kvalitāti un garantiju.

Atbilstoši atklāta konkursa "Nieru aizstājterapijas nodrošinājuma preču piegāde" nolikuma 4.1. punktam - Piedāvājuma izvēles kritērijs ir 3 (trīs) pretendentu piedāvājumi, kas ir atbilstoši nolikuma un tehniskās specifikācijas prasībām un ir ar viszemāko cenu katrā iepirkuma priekšmeta pozīcijā, kas norādīti pieaugošā secībā, nosakot Preču piegādātāju kārtību, kur 1.piegādātājs būs tas, kurš attiecīgajā iepirkuma priekšmeta pozīcijā piedāvājis viszemāko cenu, 2.piegādātājs nākamo zemāko cenu un 3.piegādātājs trešo zemāko cenu.

Apstiprinām, ka pretendents drīkst iesniegt piedāvājumu par vienu, dažām vai visām iepirkuma pozīcijām.